b'\n_START_ARTICLE_\nAnimasyon\n_START_PARAGRAPH_\nAng animasyon ay isang mabilisang paglabas ng mga sunod-sunod na larawan ng gawang 2-D o 3-D o posisyong modelo para makagawa ng ilusyon ng paggalaw. Ang epekto ay isang ilusyong optikal ng mosyon dahil sa penomenon ng persistensiya ng bisyon, at maaaring makagawa at maipakita sa maraming paraan. Ang larawang mosyon ang pinakakilalang metodo ng pagpapakita ng animasyon o programang bidyo, kahit na meong ibang metodo. _NEWLINE_Ang animasyon ay popular sa paglikha ng mga sine at palabas sa telebisyon. Ang mga advertiser rin ay gumagamit rin ng kapamaraanan ng animasyon upang ipakilala ang kanilang produkto sa telebisyon. At idagdag pa rito ang mga palabas na impormatibo dahil gumagamit rin sila ng animasyon kung nahihirapan silang gumawa ng ilustrasyon ng kanilang ideya o ideyang hindi maaaring magawa sa totoong buhay.\n_START_SECTION_\nAng paggawa ng animasyon\n_START_PARAGRAPH_\nAng animasyon ay maaaring magawa kahit hindi gumagamit ng kahit na anong teknolohiya. Isang simpleng halimbawa ng animasyong ito ay ang flip-book. Isang grupo ng larawan na may pagkakasunod-sunod na nakapatong sa bawat isa. Kung mabilis ang pagpitik ng mga papel, ang larawan na sa papel ay nagmumukhang gumagalaw. Ang unang hakbang sa paggawa ng isang animasyon ay ang buo ng kuwento para sa palabas. Pagkatapos mabuo ang istroya, ang isang writer at artista ay magsisimulang bumuo ng storyboard, na nagsisilbing ikript. Ang storyboard ay ay nagsisilbing isang malaking komik strip. Ito ay naglalaman ng paunang mga guhit upang makita lamang ang takbo ng istorya kasama ang diyalogo na nakasulat bawat drowing. Pagkatapos ng direktor at iba pang kasama sa grupo aprubahan ang storyboard, ang susunod naman na gagawin ay ang paglalagay ng musika at diyalogo na irerekord. Ang komposer ay masusing sinusundan ang takbo ng storyboard upang makita kung amaayon ang musika sa galaw ng mga karakter sa storyboard. '